CELEX: 62008CN0439
Language: da
Date: 2008-10-06 00:00:00
Title: Sag C-439/08: Anmodning om præjudiciel afgørelse indgivet af Hof van Beroep te Brussel (Belgien) den 6. oktober 2008 — VZW Vlaamse federatie van vereningen van Brood- en Banketbakkers, Ijsbereiders en Chocoladebewerkers VEBIC mod Raad voor de Mededinging og Minister van Economie

6.12.2008   
            
            
               DA
            
            
               Den Europæiske Unions Tidende
            
            
               C 313/19
            
         Anmodning om præjudiciel afgørelse indgivet af Hof van Beroep te Brussel (Belgien) den 6. oktober 2008 — VZW Vlaamse federatie van vereningen van Brood- en Banketbakkers, Ijsbereiders en Chocoladebewerkers »VEBIC« mod Raad voor de Mededinging og Minister van Economie
   (Sag C-439/08)
   (2008/C 313/28)
   Processprog: nederlandsk
   Den forelæggende ret
   Hof van Beroep te Brussel
   Parter i hovedsagen
   
      Sagsøger: VZW Vlaamse federatie van vereningen van Brood- en Banketbakkers, Ijsbereiders en Chocoladebewerkers »VEBIC«
   
      Andre parter i sagen: Raad voor de Mededinging og Minister van Economie
   Præjudicielle spørgsmål
   
               1)
            
            
               Skal forskrifterne i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (1) fortolkes således, at de nationale konkurrencemyndigheder i kraft af disse forskrifter har direkte adgang til at indgive skriftligt indlæg vedrørende de anbringender, som er anført mod deres afgørelse i forbindelse med en prøvelsessag, og selv anføre retlige og faktiske anbringender, således at en medlemsstat ikke kan tilbagetrække denne adgang?
            
         
               2)
            
            
               Skal de nævnte forskrifter fortolkes således, at med henblik på en effektiv anvendelse af Fællesskabets konkurrenceregler til beskyttelse af almene interesser, har de kompetente offentlige instanser som konkurrencemyndighed ikke blot adgang, men også pligt til at deltage i sager om prøvelse af deres egne afgørelser, derved at de fremfører deres standpunkt angående de retlige og faktiske anbringender?
            
         
               3)
            
            
               For det tilfælde, at spørgsmål 1 og 2 besvares bekræftende, spørges, om disse forskrifter da skal fortolkes således, at når der ikke findes nationale regler om konkurrencemyndighedens deltagelse i sager ved klageinstansen, og forskellige myndigheder er kompetente, da skal den myndighed, som har ansvaret for vedtagelsen af de i artikel 5 i forordningen nævnte beslutninger, deltage i sagen vedrørende prøvelsen af disse beslutninger?
            
         
               4)
            
            
               Vil disse spørgsmål skulle besvares anderledes, hvis konkurrencemyndigheden efter nationale retsforskrifter handler som domstol og/eller den endelige afgørelse følger efter en undersøgelse, som gennemføres af et til denne domstol tilknyttet organ, der har til opgave at udarbejde klagepunkter og et udkast til afgørelse?
            
         
      (1)  EFT 2003 L 1, s. 1.